Barnevernspedagogar og vernepleiarar –

gratulerer med dagen!

**2. oktober markerer sosialpedagogar over heile verda den internasjonale sosialpedagogdagen. I Norge er barnevernspedagogar og vernepleiarar profesjonar som regnes som sosialpedagogar. Kvar dag jobbar desse yrkesgruppene for inkludering og sosial rettferd, for å sikre barn og unge ein trygg oppvekst og for at menneske med funksjonsnedsetting skal kunne delta i samfunnet. De er viktige profesjonar for at velferdsstaten skal fungere.**

*AV: Fellesorganisasjonen (FO) Sogn og Fjordane*

Sosialpedagogikk dreier seg om tilpassing til samfunnet, om samvær og samspill menneske imellom. Ein sosialpedagog er kompetent innanfor eit fagområde som seier noko om korleis samfunnet påverkar oss, og jobbar praktisk med desse spørsmåla i menneske sitt eige miljø. Til døme jobbar sosialpedagogar i institusjonar, på skuler, i ungdomsmiljø og på arbeidsplasser der vår kompetanse er heilt nødvendig for å sikre trivsel og utvikling.

Fellesorganisasjonen organiserer de fleste Barnevernspedagogar og Vernepleiarar i Norge, og er knyta til AIEJI ein verdsomfattande organisasjon av sosialpedagogar (International Association of Social Educators). Saman med AIEJI og tilhørande medlemsorganisasjonar markerer vi 2. oktober som den internasjonale sosialpedagogdagen*.*

***Barnevernspedagogar og vernepleiarar i Norge - Kven er vi ?***

**Barnevernspedagogen** er utdanna til å forstå utsette barn, unge og deira familiar sin livssituasjon i ein heilskapleg samanheng, og til å handle på basis av denne forståinga. Gode omsorgsvilkår, tilhøring og mestring for barn og unge er sentrale målsettingar for arbeidet. Barnevernspedagogen er en viktig aktør i velferdstenestene for barn og unge for å sikre barneperspektivet, men også for å sikre at barnas eigen stemme inkluderast i saker som rører ved deira liv.

Mange barnevernspedagogar jobbar i kommunalt barnevern, i barnevernsinstitusjonar og på andre arenaer kor barn og unge og deira familiar opphelde seg, som skule, barnehage, fritidsklubber, oppsøkande arbeid eller psykisk helsevern for barn og unge.

Barnevernspedagogane jobbar for eit inkluderande samfunn, og bidrar til å sikre og forbetre oppvekstvilkåra for utsette barn og unge.

**Vernepleiaren** er ei viktig yrkesgruppe i tenestene til menneske med kognitive funksjonsnedsettingar. De er utdanna for å drive miljøarbeid, samt habilitering - og rehabiliteringsarbeid saman med menneske med fysiske, psykiske og/ eller sosiale funksjonsvanskar.

Vernepleiaren tar utgangspunkt i den enkelte sine ressursar gjennom å leggje til rette for utvikling, førebygge funksjonssvikt og fremme auka livskvalitet.

Vernepleiaren arbeider særleg innanfor tenestene til personer med utviklingshemning, blant anna i kommunale heime-tenester, dag-tilbod eller i spesialisthelsetenesta. Vernepleiaren arbeider også i rusomsorga, psykisk helsevern, eldreomsorga, omsorga for personer med fysisk funksjonshemning og i ulike deler av skule- og undervisningssektoren. Vernepleiarar er autorisert helsepersonell som tek i vare handtering av legemiddel.

Fellesorganisasjonen vil ynskje alle barnevernspedagogar og vernepleiarar til lykke med dagen og understreke at medarbeidarar i våre profesjonar og yrker innehar den nødvendige kompetanse som trengs for å gje heilt avgjerande støtte til menneske i naud, til barn, ungdom og familiar med behov for tilrettelegging. Vi utøver ein sosialpedagogisk praksis som sikrar menneske med utviklingshemning i kvardagen og vi utviklar barneverns- og vernepleiarfaget under krevjande vilkår. Vi er svært stolt over det vi klarer å få til saman.

I haust har vi gjennomført kommune- og fylkestingsval. Eit viktig tema som prega valkampen var det sterke engasjementet for menneske på flukt frå Syria. Barn på flukt har nettopp vore eit aktuelt tema for AIEJI der vi leverte ein rapport i august på dette arbeidet internasjonalt. Norge må ta del!

Vi har eit særleg ansvar for barna, både de som kjem med foreldre og ikkje minst de som kjem åleine.

Er du barnevernspedagog eller vernepleiar?:

Ta bilde av deg sjølv og fortell kvifor du elskar jobben din. Merk bildet med #barnevernspedagog eller #vernepleier. Kampanjen går føre seg på facebook og andre sosiale media.

**GRATULERER MED DAGEN TIL ALLE BARNEVERNSPEDAGOGAR OG VERNEPLEIARAR!**